open-index/open-wikipedia-markdown huggingface dataset:
Bayer 04 Leverkusen

**Bayer 04 Leverkusen** is 'n Duitse sportklub uit die stad Leverkusen in die deelstaat Noordryn-Wesfale, waarvan veral die sokkerafdeling bekend is. Die klub het ook afdelings vir onder meer handbal, vlugbal en basketbal. Die klub se tuisveld, die *Ulrich-Haberland-stadion*, staan sedert 1999 as die *BayArena* bekend.

Die klub is op 1 Julie 1904 gestig as die *Turn- und Sportverein Bayer 04 Leverkusen e. V.*, 'n sportklub vir die werknemers van die maatskappy Bayer AG (destyds nog bekend as *Friedrich Bayer & Kie*). Op 31 Mei 1907 is die sokkerafdeling gestig en op 8 Junie 1928 het die sokkerafdeling (saam met van die ander afdelings) onafhanklik geword as die *Sportvereinigung Bayer 04 Leverkusen*. Die gimnastiekafdeling het egter voortgegaan as *TuS Bayer 04 Leverkusen*. Die twee afdelings het eers weer in 1984 saamgesmelt en die huidige klub gevorm.

Die klub het die eerste keer in 1951 op die hoogste vlak meegeding toe die Oberliga Wes gehaal is. Met die stigting van die Bundesliga het die klub egter op die tweede vlak meegeding en die Bundesliga is eers in 1979 vir die eerste keer gehaal.

Leverkusen se eerste groot sukses is in 1988 behaal met die verowering van die UEFA-beker deur Espanyol in die eindstryd met strafskoppe te verslaan. Nog 'n hoogtepunt was die verowering van die DFB-Pokal in 1993. In die Bundesliga was die klub veral in die laaste jare redelik suksesvol gewees met vyf tweede plekke. In 2024 kon die klub sy belangrikste sukses behaal en vir die eerste keer die Bundesliga wen, waarmee hulle as Duitse sokkerkampioen gekroon is.

## Erelys 
**Duitse sokkerkampioen** (1)
: 2023/24

**DFB-Pokal** (1)
: 1993

**UEFA-beker** (1)
: 1988

'''UEFA kampioeneliga-finalis:
: 2002 (verloor met 1–2 teen Real Madrid)

## Onlangse ligaposisionering 
## Eksterne skakels 
*  Amptelike klubwerf
*  The Abseits Guide to German Soccer
Amnestie Internasionaal

[duimnael|Posseël van die [Faroëreilande om Amnestie Internasionaal se 25ste bestaansjaar te gedenk.]]

**Amnestie Internasionaal** (meer bekend as *Amnesty* of *AI*) is 'n internasionale organisasie wat help om menseregte te beskerm, veral die reg om persoonlike oortuigings sonder vrees vir vervolging uit te leef. Dit is 'n nie-regeringsorganisasie (NRO) wat gegroei het tot 'n wêreldwye beweging vir die monitering van en aktivisme teen oortredings van internasionaalaanvaarde menseregtestandaarde. AI is in 1961 in die Verenigde Koninkryk gestig en AI-aktiviste vergelyk menseregtevergrype in alle lande teen internasionaalaanvaarbare standaarde. AI probeer daarna druk op regerings uit te oefen om te voldoen aan hierdie standaarde. Dit word gedoen deur openbare mening te mobiliseer wat daarna oorspoel tot druk op regerings en organisasies. AI was sedert sy stigting verantwoordelik dat menseregtestandaarde in baie lande wêreldwyd ingrypend verander het. Amnestie Internasionaal het in 1977 die Nobelprys vir Vrede ontvang.

## Verwysings 
## Eksterne skakels 
* 
*  Amptelike webwerf
Idi Amin

**Idi Amin Dada Oumee** (30 Mei 1928–16 Augustus 2003) was van 1971 tot 1979 die president van Uganda. Hy was bekend vir sy lagwekkende uitsprake, byvoorbeeld dat hy die Britse Ryk militêr verslaan het, maar sy nalatenskap is een van moord en doodslag, wat aan hom die bynaam "*die slagter van Afrika*" besorg het. Amnestie Internasionaal reken dat hy tot soveel as 500&nbsp;000 mense in Uganda laat vermoor het.

Hy het homself die titel van "*Sy Hoogheid, Lewenslange President, Veldmaarskalk Al Hadji Doktor Idi Amin, Heer oor al die Wesens op Aarde en Visse in die See en Oorwinnaar oor die Britse Ryk in Afrika in die Algemeen en spesifiek Uganda*" toegeëien.

## Beknopte biografie 
duimnael|links|upright|Karikatuur van Idi Amin deur Edmund S. Valtman
Amin is op 30 Mei 1928 gebore. In 1946 sluit hy as 'n assistent kok by die Britse Koloniale Weermag aan. Van 1951 tot 1960 was hy die swaargewig-bokskampioen van Uganda en Brits-Oos-Afrika. Hy is uiteindelik tot die rang van generaal-majoor in die postkoloniale Ugandese weermag bevorder.

Tydens 'n buitelandse reis van pres. Milton Obote gryp generaal Amin op 25 Januarie 1971 die mag in die hoofstad Kampala, waarna hy 'n diktatoriale regime oor die land vestig. Die militêre leiers wat nie sy staatsgreep gesteun het nie is om die lewe gebring.

In 1972 het hy 80&nbsp;000 mense van Indiese afkoms uit die land gesit. Hy het geglo dat hulle die plaaslike bevolking se werk steel. Talle het na Brittanje uitgewyk. Hy was bekend vir sy wrede en gewelddadige optrede teen enigiemand wat hom teengestaan het.

Namate Amin se heerskappy tot in die laat sewentigerjare aangegaan het, was daar toenemende onrus teen sy vervolging van sekere etniese groepe en politieke anderdenkendes, tesame met die baie swak internasionale posisie van Uganda weens Amin se steun vir die terroriste-kapers wat uitgeloop het op Operasie Entebbe. Operasie Entebbe is 'n weermagsmaneuver wat deur die Israeli-weermag in Julie 1976 uitgevoer is om 103 gekaapte vliegtuigpassasiers in Uganda van hul kapers te bevry.

Hy het daarna probeer om die Kagera-streek van Tanzanië in 1978 te annekseer. President van Tanzanië, Julius Nyerere, het sy magte opdrag gegee om Uganda binne te val en Amin is op 11 April 1979 gedwing om uit Uganda te vlug nadat Kampala ingeneem is. Tanzanië is deur Ugandese opposisiegroepe gesteun en Amin se bewind is beëindig. Hy het eers na Libië gevlug en later in ballingskap in Saoedi-Arabië gebly. Hy is op 16 Augustus 2003 in Saoedi-Arabië aan nierversaking oorlede.

## Sien ook 
* *Rise and Fall of Idi Amin*

## Verwysings
Ruby on Rails

**Ruby on Rails** is 'n raamwerk, geskryf in die Ruby-programmeertaal, met die doel om die skryf van webtoepassings te vergemaklik en te versnel. Dit bestaan uit vyf hoofmodules wat elk 'n ander aspek van 'n tipiese webtoepassing implementeer: *Active Record*, *Action Pack*, *Active Support*, *Action Mailer*, en *Action Web Service*. Die nuutste weergawe van Rails is 1.2.2, wat op 6 Februarie 2007 vrygestel is.

## Active Record 
*Active Record* laat die ontwikkelaar toe om die tabelle en rekords met min moeite  in 'n databasis te modelleer. Dit rus op die beginsel van "konvensie, nie konfigurasie nie", wat bloot beteken dat in plaas daarvan dat die ontwikkelaar moet spesifiseer hoe die databasis uitleg lyk, word tabelle en kolomme net op 'n spesifieke wyse benoem, sodat *Active Record* self die uitleg kan bepaal deur die databasis se struktuur te ondersoek.

## Verwysings 
## Eksterne skakels 
*  Full Ruby on Rails Tutorial
Gentoo Linux

**Gentoo Linux** is 'n Linux-verspreiding wat ontwerp is om vinnig te wees, maklik om in stand te hou, en om geoptimiseer te wees vir die gebruiker se rekenaar. Meeste, indien nie alle, programme word gebou vanaf die bronkode, in teenstelling met meeste ander verspreidings wat slegs vooraf-geboude pakkette beskikbaar stel. Sekere groter sagtewarepakkette, soos LibreOffice en Mozilla Firefox word egter ook beskikbaar gemaak as vooraf-geboude weergawes vir sekere argitekture, as gevolg van die lang tyd wat dit neem vir hierdie pakkette om vertaal te word. Om sagteware te installeer word die Portage-stelsel gebruik, wat spesifiek vir Gentoo ontwerp is.
Braam en die engel

**Braam en die engel** is 'n kinderverhaal deur Marietjie de Jongh. Dit is vir die eerste keer in 1991 uitgegee deur Tafelberg Uitgewers (Kaapstad). Die verhaal bied 'n satiriese blik op die ellendes van die moderne wêreld, wat metafories in die verhaal voorgestel word.

## Verhaal 
Hnnerik is 'n pasaangestelde streeksengel wat op 'n missie gestuur is: hy moet keer dat die inwoners van Wale "van ellende vergaan". In Wale ontmoet hy Braam en saam vertrek die twee op 'n reis wat hulle deur talle dorpe met verskillende uitdagings en ellendes sal neem.

## Kommersiële sukses 
"Braam en die engel" was nie baie suksesvol nie: volgens die uitgewer, Louise Steyn, het dit "soos 'n klip gesink". Haar mening is dat die boek te goed was vir Afrikaanse lesers.

## Toekennings 
"Braam en die engel" het die Alba Bouwerprys vir Kinderliteratuur in 1992 gewen - dit het die eersteplek gedeel met *Droomwa* deur Barrie Hough. Dié toekenning word deur die Suid-Afrikaanse Akademie vir Wetenskap en Kuns gemaak en word elke derde jaar toegeken. Die verhaal het ook 'n "eervolle vermelding" tydens die C.P. Hoogenhout-prys in 1992 gekry ("Droomwa" het die toekenning gewen).

## Vertalings 
"Braam en die engel" is in 1995 in Engels uitgegee as *Brahm and the Angel*, ook deur Tafelberg Uitgewers. Die vertaling is deur Michiel Heyns behartig.

## Verwerkings 
Die verhaal is oor 'n tydperk van ses jaar deur Barbara Poggemiller na 'n toneelstuk verwerk. *Brahm and the Angel* is in 2005 in die D.B. Clarke teater in Montreal, Kanada opgevoer - Poggemiller het ook as regisseur waargeneem. Die toneelstuk het in dieselfde jaar ook die MECCA (Montreal English Critics Circle Award) se "spesiale beoordelaarstoekenning" (*Special Jury Award*) gewen - die kategorie is geskep vir toneelstukke wat nie in enige ander kategorie pas nie.

## Verwysings
Goudmyn

duimnael|250px|'n Goudmyn in Skotland

'n **Goudmyn** is 'n myn waar goud ontgin of gemyn word. Verskeie lande se ekonomieë, (byvoorbeeld Suid-Afrika) is deels op goud gebaseer.

Goudmyne word in Amerika, Afrika en Asië gevind. Die goudmyne van die Witwatersrand in Suid-Afrika word oor die algemeen as die winsgewendste beskou.
Alemannia Aken

**Alemannia Aken** is die grootste sokkerklub van die Duitse stad Aken. 

Die klub is op 16 Desember 1900 gestig met die naam *FC Alemannia Aachen*. Die Eerste Wêreldoorlog verwoes die klub deurdat dit van 200 lede na 37 krimp. In 1919 smelt die klub met *Aachener Turnverein 1847* saam om so *TSV Alemannia 1900* te vorm. Die nuwe vennoot was egter veral geïnteresseerd in gimnastiek en die klub het weer verdeel in 1924. 

Aken lê naby die Belgiese en Nederlandse grens waardeur die klub aanvanklik gereeld teen spanne uit België en Nederland gespeel het. Die eerste amptelike wedstryd was teen Dolhain FC. Die klub het sy eerste streekstitel in 1907 gewen. 

In die vroeë jare 30 het die klub die laaste 4 van die eindronde om die Duitse titel gehaal. In 1933 is die kompetisie tydens die Derde Ryk omgevorm tot die Gauliga met 16 eerste streeksligas. Alemannia het in die Gauliga Middel-Ryn meegeding en die titel in 1938 gewen. 

Na die Tweede Wêreldoorlog speel die klub in die Oberliga Wes en haal in 1953 die eindstryd van die Duitse beker, maar verloor teen SC Rooiwit Essen. 

Na die oprigting van die Bundesliga in 1963 word die klub in die Regionalliga (2de klas) ingedeel. Twee jaar later bereik hy weer die eindstryd van die Duitse beker maar verloor ook hierdie slag, teen BV Borussia Dortmund. In 1967 promoveer die klub na die Bundesliga en eindig die volgende seisoen 2de. Die daaropvolgende seisoen was egter 'n ramp en die klub is gerelegeer.

'n Hoogtepunt in die klub se geskiedenis was die deelname aan die Europese UEFA-bekerkompetisie in die 2004/2005-seisoen. Alemannia Aachen het die Duitse bekerfinaal teen SV Werder Bremen in 2004 met 2:3 verloor. Deurdat Werder Bremen die Duitse ligakampioen geword het en dus aan die Europese Bekerkompetisie moes deelneem, kon Alemannia Aachen aan die UEFA-beker deelneem. 

Op 16 April 2006 verkry die span die eerste keer sedert die 1969/70-seisoen promosie na die Bundesliga. 
## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
VfL Bochum

[duimnael|*rewirpowerstadion*, [Bochum]]

**VfL Bochum** is 'n Duitse sportklub uit die Wesfaalse stad Bochum wat veral bekend is om sy sokkerafdeling. Naas sokker het VfL Bochum die volgende afdelings: pluimbal, basketbal, skerm, hokkie, atletiek, handbal, swem, dans, tennis, tafeltennis, gimnastiek en vlugbal.

## Geskiedenis 
### Oprigting tot Tweede Wêreldoorlog 
Die atletiekklub *Bochumer TV* is in 1848 gestig. Die eer vir die eerste sokkerklub in Bochum gaan egter aan *Fußballklub 06* wat later bekend word as *SV Germania 06 Bochum*. In 1908 word *SuS Bochum* gestig wat in 1919 met *Bochumer TV* saamsmelt om *TuS Bochum 1848* te vorm. 

*TuS Bochum* het slegs een seisoen in die Gauliga Wesfale gespeel, terwyl *Germania* van 1933 tot 1938 in die Gauliga gespeel het. Die Nazi's het egter aangedring dat *TuS* en *Germania* saamsmelt om sodoende *VfL Bochum* te vorm. 

### Naoorlogse geskiedenis en die Bundesliga 
Teen 1949 het die klub op die hoogste vlak meegeding in die Oberliga Wes. Die klub het daarna tussen die 1ste en 2de klasse gespring. 

Met die oprigting van die Bundesliga in 1963 het die klub op die derde vlak van die Duitse sokkerstruktuur gespeel. In 1968 verloor die klub in die Duitse bekereindstryd teen 1. FC Keulen en 3 jaar later promoveer die klub vir die eerste keer na die Bundesliga.

In 1988 verloor die klub weereens die Duitse bekereindstryd, hierdie keer teen Eintracht Frankfurt. 

'n Hoogtepunt in die klubgeskiedenis was die deelname aan die UEFA-bekerkompetisie in 2004.

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
SV Werder Bremen

**Werder Bremen** is 'n sportklub uit die stad Bremen in die deelstaat Hansestad Bremen in Duitsland, veral bekend vir sy sokkerafdeling. Behalwe sokker het die klub het ook afdelings vir onder meer atletiek, handbal, skaak, tafeltennis en gimnastiek. 

Die klub is op 4 Februarie 1899 gestig as *Fußballverein Werder von 1899* deur 'n groep 16-jarige skoolseuns. Dit was die eerste Duitse klub wat sy tuisveld omhein en toeskouers geld gevra het om na hulle wedstryde te kom kyk. In 1920 het die klub ook begin om ander sportsoorte aan te bied en is die naam verander na die huidige *SV Werder Bremen*. In 1922 het die klub die eerste in Duitsland geword om 'n professionele sokkerafrigter aan te stel. 

Na die hervorming van die Duitse sokkerstruktuur deur die Nazi's in 1933 het die klub in die Gauliga Neder-Sakse meegeding en die liga gewen in 1934, 1936, 1937 en 1942. Bremen is egter elke slag vroeg uitgeskakel in die uitspeelwedstryde om die Duitse titel. Na die Tweede Wêreldoorlog is die klub deur die Geallieerdes ontbind, maar laat in 1945 weer herstig (saam met die lede van die mede-ontbinde *TV Vorwärts Bremen* en *Freie Schwimmer 1910 Bremen*) as *TuS Werder 1945 Bremen*. Die naam is kort hierna verander na *SV Grün-Weiß 1899 Bremen*. Die Amerikaanse besettingsmagte het die naam *SV Werder* verbied tot vroeg in 1946, toe die naam weer teruggeneem is. 

Na die oorlog het die klub in die Oberliga Noord meegeding en is op grond van sy goeie vertonings toegelaat tot die Bundesliga in 1963. Die klub het sy eerste groot sukses in 1961 behaal toe die DFB-Pokal die eerste keer gewen is en die klub het die eerste keer in 1965 die Duitse kampioen geword. Die klub het in 1992 'n groot internasionale prestasie behaal toe die Europese Beker II gewen is.
 
## Erelys 
**Duitse sokkerkampioen** (4)
: 1964/65, 1987/88, 1992/93, 2003/04
**DFB-Pokal** (5)
: 1961, 1991, 1994, 1999, 2004, 2009 
**Europese beker II** (1)
: 1992
**UEFA Intertotobeker** (1)
: 1998

## Onlangse ligaposisionering 
duimnael|250px|Werder-ondersteuners in die *Weserstadion*

## Eksterne skakels 
* Amptelike klubwerf
* The Abseits Guide to German Soccer
FSV Mainz 05

**1. FSV Mainz 05** is 'n sokkerklub uit Mainz, Duitsland. Vir die grootste deel van sy geskiedenis is die klub oorskadu deur die nabygeleë 1 FC Kaiserslautern, maar tans speel Mainz in die Bundesliga, terwyl Kaiserslautern in die Bundesliga 2 is.

Die klub is gestig in 1905 en het selde 'n belangrike rol in Duitse sokker gespeel. Mainz 05 het wel in 1921 gekwalifiseer vir die uitspeelwedstryde om die Duitse Kampioenskap, maar is in die eerste ronde uitgeskakel. 

In 1990 promoveer die klub vir die derde keer in sy geskiedenis na die Bundesliga 2 en bly vir die volgende 14 seisoene 'n lid van hierdie liga.

In 2004, na 'n drietal bykans geslaagde pogings in 1997, 2002 en 2003, bereik die klub uiteindelik die Bundesliga, Duitsland se hoogste klas. Teen alle verwagtinge in is Mainz 05 na drie seisoene nog nie weer gerelegeer nie

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
VfB Stuttgart

[300px|duimnael|regs|Mercedes-Benz Arena [Stuttgart]]

**VfB Stuttgart** is 'n sportklub in Stuttgart, die hoofstad van die deelstaat Baden-Württemberg in Duitsland, veral bekend vir sy sokkerafdeling. Behalwe sokker, het die klub ook onder andere afdelings vir atletiek, vuisbal, hokkie, tafeltennis en sokker-skeidsregters.

Die klub se voorganger is *Stuttgart FV 93*, wat op 9 September 1893 gestig is as 'n rugbyklub. Die sokkerafdeling is eers in 1908 op die been gebring. In 1909 het die rugby-afdeling die eindstryd om die nasionale titel gehaal, maar met 3-6 teen *FSV 1897 Hannover* verloor. Op 2 April 1912 het die klub met *Kronen-Club Cannstatt* saamgesmelt en is die naam verander na die huidige. Laasgenoemde klub is in 1890 gestig en was ook aanvanklik 'n rugbyklub.

In 1933 is Duitse sokker geherorganiseer onder impuls van die Derde Ryk en Stuttgart is ingedeel in die Gauliga Württemberg. Die klub was baie suksesvol in die liga en het die liga in 1935, 1937, 1938 en 1943 gewen voordat die Gauliga-stelsel halfpad deur die 1944–1945 seisoen as gevolg van die Tweede Wêreldoorlog gestaak is. Die klub was egter relatief onsuksesvol by die uitspeelwedstryde om die nasionale titel.

Na die oorlog is die klub in die Oberliga Suid ingedeel. Gedurende hierdie tydperk het die klub die eerste keer vir Stuttgarter Kickers as die topklub in Stuttgart verbygesteek en ook op nasionale vlak is daar in die 1950's groot sukses behaal: Die nasionale titel is die eerste keer in 1950, asook in 1952 gewen. Die DFB-Pokal is ook in 1954 en 1958 ingepalm.

Op internasionale vlak was die klub se grootste suksesse twee UEFA Intertoto-beker-titels (2000 en 2002), asook toe die UEFA-beker- (1989) en Europese beker II (1998) eindwedstryde gehaal is.

Die klub speel sy tuiswedstryde in die Mercedes-Benz Arena, gebou in 1913.

## Erelys 
**Duitse sokkerkampioen**
: 1949/50, 1951/52, 1983/84, 1991/92, 2006/07
**DFB-Pokal**
: 1954, 1958, 1997, 2025
**UEFA Intertoto-beker**
: 2000, 2002

**UEFA-beker eindstryd**
: 1989
**Europese beker II eindstryd**
: 1998

## Onlangse ligaplasings 
## Verwysings 
## Eksterne skakels 
* Amptelike klubwerf 
* The Abseits Guide to German Soccer
BV Borussia Dortmund

[duimnael|regs|300px|*Signal Iduna Park*, [Dortmund]]

**Borussia Dortmund** is 'n sportklub in Dortmund in die deelstaat Noord-Rynland-Wesfale in Duitsland, veral bekend vir sy sokkerafdeling. Die klub het ook 'n handbal- en 'n tafeltennisafdeling. 

Borussia is in 1909 gestig en na die nabygeleë Borussiabrouery vernoem. Die span het nie in sy vroeë jare onmiddellik sukses behaal nie en het eers die Gauliga Wesfale in 1935 gehaal. Na die Tweede Wêreldoorlog het die klub in die Oberliga Wes groter sukses begin behaal en in 1956 die eerste keer die Duitse kampioen geword. In 1963 was Borussia Dortmund die laaste Duitse kampioen voor die invoer van die Bundesliga. 

Die klubkleure is geel-swart. Die klub se aartsvyand is FC Schalke 04, uit die nabygeleë Gelsenkirchen (hierdie derby staan bekend as die Revierderby). Die Suid-Afrikaner Steven Pienaar is 'n bekende oud-speler van die klub.

Die klub speel sedert 1974 in die grootste stadion van die Bundesliga, *Signal Iduna Park* (voorheen bekend as die *Westfalenstadion*). Voor 1974 was die klub se tuisveld die legendariese *Rote Erde*.

## Erelys 
**Duitse sokkerkampioen**
: 1955/56, 1956/57, 1962/63, 1994/95, 1995/96, 2001/02, 2010/11, 2011/12
**DFB-Pokal**
: 1965, 1989, 2012
**UEFA Kampioeneliga**
: 1997
**Interkontinentale beker**
: 1997

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
VfL Wolfsburg

[duimnael|regs|Die *Volkswagen-Arena*, [Wolfsburg]]

**VfL Wolfsburg** is 'n sportklub uit Wolfsburg in die deelstaat Neder-Sakse in Duitsland, veral bekend vir sy sokkerafdeling. Behalwe sokker, het die klub onder andere afdelings vir armdruk, pluimbal, basketbal, rolbal, boks, stoei, gewigoptel, handbal, hokkie, judo, karate, atletiek, fietsry, swem, driekamp, gimnastiek en vlugbal.

## Geskiedenis 
Sokker in Wolfsburg is relatief jonk, aangesien die stad eers in 1938 gestig is. Die klub se voorganger was *BSG Volkswagenwerk Stadt des KdF-Wagen*, wat vanaf 1943 in die Gauliga Oos-Hannover gespeel het (Wolfsburg se naam was voorheen *Stadt des KdF-Wagen*). Na die Tweede Wêreldoorlog is die klub op 12 September 1945 herstig as *VSK Wolfsburg*. 

Wolfsburg het die eerste keer in 1954 op die hoogste vlak gespeel toe die Oberliga Noord gehaal is. Nadat die klub egter in 1959 gerelegeer is, moes hulle tot 1997 wag toe daar na die Bundesliga gepromoveer is. In 1995 het die klub die eindstryd van die DFB-Pokal gehaal, maar is met 0-3 deur VfL Borussia Mönchengladbach verslaan. Die klub het sy grootste prestasie in 2009 behaal toe hy, teen alle verwagtinge in, die Bundesliga gewen het en die Duitse sokkerkampioen geword het.

Die klub speel sedert 2002 sy tuiswedstryde in die *Volkswagen-Arena*. Voorheen was die klub se tuisveld die *VfL-Stadion*.

## Erelys 
**Duitse sokkerkampioen** 
: 2008/09

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Hertha BSC

[330px|duimnael|regs|Olimpiese stadion, [Berlyn]]

**Hertha BSC** is 'n sportklub uit Berlyn, die hoofstad van Duitsland, veral bekend vir sy sokkerafdeling. Behalwe sokker, het die klub ook onder meer afdelings vir tafeltennis, boks, yshokkie en strandvlugbal. 

Die klub het op 25 Julie 1892 ontstaan toe die broers *Fritz* en *Max Lindner* (16 en 17 jaar oud) 'n sokkerklub gestig het genaamd *BFC Hertha 92*. Die naam ‘Hertha’ kom van 'n stoomboot af. Die boot het blou en wit strepe gehad en dit het ook die klubkleure geword.

Weens finansiële probleme het die klub in 1920 met *Berliner Sport-Club* saamgesmelt as *Hertha Berliner Sport Club*. Van 1926 tot 1931 het Hertha BSC ses keer die eindstryd van die ‘Deutsche Meisterschaft’ bereik en 2 keer die Duitse kampioenspan geword. Die samesmelting het egter weer geskei in 1930 en die twee klubs het weer hulle eie gang gegaan. In 1933 is die Duitse sokkerstruktuur deur die Nazis hervorm en Hertha is in die Gauliga Berlyn-Brandenburg ingedeel. Hertha het die liga in 1935, 1937 en 1944 gewen, maar is elke slag vroeg uitgeskakel in die uitspeelwedstryde om die nasionale titel. 

Na die Tweede Wêreldoorlog is die klub deur die Geallieerdes ontbind, maar teen die einde van 1945 is die klub herstig as *SG Gesundbrunnen* en in die Oberliga Berlyn (groep C) ingedeel. Teen 1949 het die klub die naam Hertha BSC Berlyn teruggeneem. Spanning tussen die Westerse- en die Russiese besettingsmagte in Berlyn en die gepaardgaande ontwikkeling van die Koue Oorlog het tot chaotiese toestande vir sokker in Berlyn gelei. In die 1949/50-seisoen is Hertha verbied om teen Oos-Duitse klubs te speel nadat verskeie spelers en die afrigter van SG Friedrichstadt by die klub aangesluit het nadat hulle na Wes-Berlyn gevlug het. Klubs in Oos-Berlyn is gedwing om uit die Oberliga Berlyn te onttrek en by die Oos-Duitse kompetisies in te skakel vanaf die 1950/51-seisoen. Gedurende die 1950's het Tennis Borussia Berlyn die vernaamste teenstander van Hertha geword en 'n voorstel in 1958 vir die twee klubs om saam te smelt was onsuksesvol. 

As kampioen van Berlyn het Hertha gekwalifiseer om deel te neem aan die nuutgestigte Bundesliga in 1963. Met die bou van die Berlynse Muur het Hertha BSC deur 'n moeilike tyd gegaan: die klub was naamlik betrokke by die omkoop van spelers en hulle is as gevolg hiervan uit die Bundesliga gerelegeer. 

Hertha se amateurspan het in 1993 'n baie groot prestasie behaal toe hulle die eindstryd van die DFB-Pokal gehaal het en op die ou end net-net met 0-1 teen Bayer 04 Leverkusen verloor het. Sedert 1997 speel die klub onafgebroke in die Bundesliga. 

## Erelys 
**Duitse sokkerkampioen**
: 1929/30, 1930/31

**Liga-Pokal**
: 2001, 2002

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
DSC Arminia Bielefeld

[duimnael|250px|Die *Schüco Arena*, [Bielefeld]]
**DSC Arminia Bielefeld** is 'n sportklub uit Bielefeld in die deelstaat Noord-Rynland-Wesfale in Duitsland, veral bekend vir sy sokkerafdeling. Behalwe sokker, het die klub onder andere ook afdelings vir hokkie, ysskaats en biljart.

Die klub is op 3 Mei 1905 gestig as * 1. Bielefelder Fussball-Club Arminia* en in 1907 het *FC Siegfried Bielefeld* by die klub aangesluit. In 1923 het Bielefeld een van sy grootste prestasies behaal toe die uitspeelwedstryde om die Duitse titel gehaal is en die klub eers na 'n herontmoeting (die eerste wedstryd het gelykop geëindig) met 2-1 deur Union 06 Oberschöneweide in die kwarteindronde uitgeskakel is. Die huidige naam is op 30 Januarie 1926 aangeneem. Na die herstrukturering van die Duitse sokkerstruktuur deur die Nazi's in 1933, het die klub nie meer so goed gevaar nie en kon dit tussen 1934 en 1938 nie die Gauliga Wesfale haal nie.

Na die Tweede Wêreldoorlog kon die klub nie die eerste vlak haal voor 1970, toe die Bundesliga die eerste keer gehaal is nie. Die klub staan deesdae bekend as 'n "hysbakspan" en is die rekordhouer vir die meeste promosies en relegasies uit die Bundesliga – sewe promosies en ses relegasies. In die 2004/05-seisoen het die klub sy beste vertoning nóg in die DFB-Pokal gelewer deur die halfeindronde te haal, waar daar met 0-2 teen FC Beiere München verloor is.

Die klub speel sy tuiswedstryde in die *Schüco Arena*, vroeër bekend as die *Almstadion*.

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
Lorreins

**Lorreins** (Frans: *Lorrain*), of **Lotharings** is 'n *oïl-taal*, die versamelnaam vir die Romaanse streektale wat in die Franse gewes Lotaringe (Frans: *Lorraine*) gepraat word. Dit word ook in die aangrensende Gaume in België gepraat waar dit as Gaumais aangedui word. 

Die taal word soms in die Vogese gehoor waar argaïse vorm bewaar gebly het (byvoorbeeld *tchaté* in plaas van *château* ). Die taal staan egter op die rand van uitsterwing.

Naas Lorreins word in Lotharinge ook 'n Frankiese, Germaanse dialek, Lotharings Frankies, gepraat wat ook as Lothringisch, Francique, Platt, Lothringer Platt of Lothringer Déitsch bekend staan.

## Eksterne skakels 
* lorrain op lexilogos
* Le Patois Lorrain
1. FC Neurenberg

[duimnael|regs|*Max-Morlock-Stadion*, [Neurenberg]]

**1. FC Neurenberg** is 'n sportklub in Neurenberg in die deelstaat Beiere in Duitsland, veral bekend vir sy sokkerafdeling. Die klub bestaan sedert 1995 uit 'n konfederasie van sportsoorte (elke afdeling is eintlik 'n onafhanklike klub in eie reg) en bied ook onder meer boks, handbal, skaak, hokkie, swem, ski en tennis aan. Die dameshandbalspan het reeds 12&nbsp;keer die Duitse titel gewen en een keer die Europese uitklopbeker.

Die klub is op 4 Mei 1900 gestig as 'n rugbyklub, maar teen Junie 1901 het die lede besluit om eerder oor te skakel na sokker. Die klub se goue jare was die tydperk na die Eerste Wêreldoorlog tot 1927. Tussen Julie 1918 en Februarie 1922 was die klub onoorwonne in 104 amptelike wedstryde en die klub se bynaam, "Der Club", was reeds in 1919 landwyd gevestig.

Neurenberg het sy eerste nasionale titel in 1920 gewen (die eerste nasionale kompetisie na die Eerste Wêreldoorlog) deur SpVgg Fürth, die verdedigende kampioen, in die eindstryd met 2-0 te verslaan. Die klub het toevallig ook die eerste titel na die Tweede Wêreldoorlog in 1948 gewen. Dit was die eerste van 5&nbsp;titels binne 8&nbsp;jaar. 

Tydens die Derde Ryk het die klub in die Gauliga Beiere meegeding en in 1935 het die klub die eerste Duitse uitklopbeker-kampioen geword (op daardie stadium was die kompetisie bekend as die *von Tschammer und Osten Pokal*) deur FC Schalke 04 met 2-0 voor 55&nbsp;000 toeskouers in die eindstryd in Düsseldorf te verslaan.

Die klub was een van die spanne wat in 1963 deelgeneem het aan die eerste seisoen van die Bundesliga en het in 1968 die liga gewen (die laaste keer wat die klub nasionale kampioen was). Neurenberg is aan die einde van die volgende seisoen (1969) gerelegeer, die enigste verdedigende kampioen aan wie hierdie twyfelagtige eer te beurt geval het. 

Die klub speel sy tuiswedstryde in die *Max-Morlock-Stadion*, vroeër bekend as die *Frankenstadion*. Tussen 1933 en 1945 was die stadion bekend as die *Stadion der Hitler-Jugend*.

## Erelys 
* **Duitse sokkerkampioen**
** 1920, 1921, 1924, 1925, 1927, 1936 , 1948, 1961, 1968
* **DFB-Pokal**
** 1935, 1939, 1962, 2007

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
VfL Borussia Mönchengladbach

duimnael|Ondersteuners van Borussia Mönchengladbach op die *Stadion im Borussia Park*

**Borussia Mönchengladbach** is 'n Duitse sokkerklub, gestig in 1900, uit die stad Mönchengladbach. Die klub speel sy tuiswedstryde sedert 2004 in die *Stadion im Borussia Park*. Voorheen was die klub se tuisveld die legendariese *Bökelberg*.

Nadat die klub in 1965 die Bundesliga haal, volg die suksesvolste tydperk in die klubgeskiedenis. Die klub wen die Bundesliga vyf keer in ag seisoene, wen die Duitse beker en ook twee keer die UEFA-beker. Verder haal Borussia in 1977 die eindstryd van die Europese beker I, maar verloor teen Liverpool F.C. Daarna gaan die klub die kreeftegang en kon sedertdien nog slegs een keer die Duitse beker in 1995 wen.

## Erelys 
**Duitse sokkerkampioen**
: 1969/70, 1970/71, 1974/75, 1975/76, 1976/77
**DFB-Pokal**
: 1960, 1973, 1995
**UEFA-beker**
: 1975, 1979

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
* FohlenKommandO
Lotharings Frankies

**Lotharings-Frankies** (Frans: *Francique*, *platt lorrain*, of *platt mosellan*) verwys hoofsaaklik na die Moselle Frankiese (Duitse) dialek wat in die noordoostelike deel van die Franse région Lotaringe, in die noordelike deel van die département Moselle gepraat word. Lotharings Frankies is nou verwant aan Luxemburgs (Luxembourgish). Beide behoort tot die Wes-Middelduitse (Duits: *Westmitteldeutsch*) taalgroep. 

duimnael|links|Kaart van die taal situasie in Lotaringe. Die gebied wat  aangedui word as *francique mosellan* kom ooreen met die eng definisie van Lotharings Frankies wat beperk is tot Moselle Frankies.
duimnael|links|Taal situasie (1630).

Streng gesproke word Lotharings-Frankies in die noord-sentrale deel van Moselle gepraat, in die omgewing van Bouzonville. Verder wes, rondom Thionville (plaaslik bekend as *Diedennuewen*), word Luxembourgish gepraat, en verder oos, rondom Sarreguemines en Bitche, word Ryn Frankies gepraat. In praktyk word die term "Lotharings-Frankies" soms gebruik om na al die Germaanse variëteite wat in noordoos Lotaringe gepraat word te verwys.

Deels as gevolg van die onsekerheid oor die taalnaam wissel skattings van die aantal sprekers heelwat van 30&nbsp;000 tot so veel as 400&nbsp;000. Een van die meer betroubare bronne, die *Enquête famille* wat as deel van die 1999 sensus uitgevoer is, dui aan dat ongeveer 78&nbsp;000 mense aangedui het dat hulle Lotharings-Frankies (*platt lorrain*) praat, maar minder as 50&nbsp;000 het basiese kennis aan hulle kinders oorgedra. Verder gebruik minder as 30% van die mans wat op 5-jarige ouderdom gereeld Lotharings-Frankies gepraat het, gereeld Lotharings-Frankies met hulle kinders.

## Verwysings 
## Eksterne skakels 
* Plattweb isch e Webplatz f'r Platt, unsri Sproch in Lothringe un iwer de Grenze 
* Redde-n-ìhr Plàtt ? — Historiese, literêre, en taalkundige inligting (in Frans)
* Gau un Griis — Vereniging vir die beskerming en bevordering van Lotharings Frankies
Hannover 96

[190px|duimnael|regs|AWD-Arena, [Hannover]]

**Hannover 96** is 'n sportklub uit Hannover hoofstad van die deelstaat Neder-Sakse in Duitsland. Benewens sokker, het die klub ook afdelings vir atletiek, gimnastiek, pluimbal, tennis, tafeltennis, biljart en driekamp.

Die klub is op 12 April 1896 gestig as *Hannoversche FC 1896*. Eers in 1899 het sokker die rol as belangrikste sport van die klub oorgeneem by rugby. In 1913 het die klub saamgesmelt met *BV Hannover 1898* en *Hannoversche Sportverein (HSV) von 1896* geword. 

Na die herstrukturering van die Duitse sokkerstruktuur deur die Nazis in 1933 is Hannover in die Gauliga Neder-Sakse as *SV Hannover 96* ingedeel. Die klub het sy eerste verskyning in die uitspeelwedstryde om die Duitse titel in 1935 gemaak en sy eerste Duitse kampioenskap in 1938 gewen, in wat steeds as een van die grootste verrassings in Duitse sokker beskou word, deur FC Schalke 04, die mees dominante sokkerspan in die jare van die Derde Ryk, in die eindstryd met 4-3 te verslaan. In 1942 is die klub oorgeplaas na die *Gauliga Suid-Hannover-Braunschweig*.

Soos vele Duitse klubs het die klub na die Tweede Wêreldoorlog tydelik opgehou bestaan, maar in Augustus 1945 het 'n span bestaande uit spelers van Hannover 96 en SV Arminia Hannover (tans in die Oberliga Noord) 'n wedstryd teen 'n Britse militêre elftal gespeel. In 1954 het die klub weer die Duitse titel gewen deur 1. FC Kaiserslautern beslissend met 5-1 te verslaan. Die verloorspan het 5 spelers bevat wat later dieselfde jaar in Duitsland se span was wat die wêreldbeker gewen het in 'n verrassende oorwinning wat bekendstaan as die *Wonderwerk van Bern*. Die klub se ander groot prestasie was om in 1992 die DFB-Pokal te wen. Oppad na die titel is daar met die Bundesligaklubs BV Borussia Dortmund, VfL Bochum, Karlsruher SC, SV Werder Bremen en VfL Borussia Mönchengladbach afgereken. 

Die klub speel sy tuiswedstryde sedert 1954 in die *AWD-Arena* in Hannover (vroeër bekend as die *Niedersachsenstadion*). Voor 1954 het die klub op die *Radrennbahn* gespeel.

## Erelys 
**Duitse sokkerkampioen**
* 1937/38, 1953/54
**DFB-Pokal**
: 1992

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Michiel de Ruyter

**Michiel Adriaenszoon de Ruyter** (24 Maart 1607 in Vlissingen – 29 April 1676, baai van Syracuse, Sisilië) was een van die mees gevierde en invloedrykste Nederlandse admirale van die 17de eeu. Hy is veral bekend vir sy rol in die Tweede en Derde Anglo-Nederlandse Oorloë, waar hy die Nederlandse vloot tot groot oorwinnings gelei het. Een van sy bekendste veldtogte was die Slag van Medway in 1667, waarin hy die Engelse vloot onverwags in hul eie waters aangeval en die vlagskip *HMS Royal Charles* verower het.

De Ruyter was bekend as 'n bekwame, dapper en strategiese bevelvoerder, en sy vaardigheid het hom groot respek in Europa besorg. Hy het op 29 April 1676 gesterf tydens 'n vlootgeveg teen die Franse vloot by die Slag van Augusta aan die kus van Sisilië in die Middellandse See.

## Bibliografie 
*Swart, Marius  J.: Raar leiers. Stellenbosch: U.U.B., 1967.

## Eksterne skakels
Cornelis Tromp

**Cornelis Tromp** (9 September 1629 in Rotterdam – 29 Mei 1691 in Amsterdam) was 'n Nederlandse admiraal uit die 17de eeu, veral bekend vir sy deelname aan verskeie groot seegevegte tydens die Anglo-Nederlandse Oorloë. Hy is die seun van Maarten Tromp, 'n ander beroemde admiraal.

Hy het sy eerste groot sukses behaal tydens die Eerste Engelse Oorlog (1652–1654), waar hy geveg het onder die bevel van sy vader. Gedurende die Tweede Anglo-Nederlandse Oorlog (1665-1667) het Cornelis Tromp as vise-admiraal gedien en was hy betrokke by verskeie groot gevegte teen die Engelse vloot. Een van sy bekendste veldslae tydens hierdie tydperk was die Vierdaagse Seegeveg (11 tot 14 Junie 1666), waarin hy onder bevel van admiraal Michiel de Ruyter die Engelse vloot suksesvol gekonfronteer het. Tromp se verhouding met die gewilde De Ruyter was egter gespanne, en die twee het verskeie kere gebots oor taktiese kwessies en persoonlike aspirasies.

Tromp was 'n voorstander van Orangisme en in 1672, tydens die rampspoedige Frans-Nederlandse Oorlog**,** was hy persoonlik betrokke by die moordkomplot teen die prominente politikus Johan de Witt en sy broer Cornelis de Witt. Die nuwe leier van die Republiek, Willem III, het daarin geslaag om Tromp met die nuut aangestelde luitenant-admiraal-generaal Michiel de Ruyter te versoen en tydens die voortsetting van die Frans-Nederlandse Oorlog en die Derde Anglo-Nederlandse Oorlog (1672-1674) het Tromp sowel Franse kusgebiede aangeval as die Engelse vloot in verskeie seegevegte verslaan.

In 1676 het hy 'n aanbod van die Deense koning Frederik III aanvaar om as admiraal in die Deense vloot te dien. Hy het tydens die Skonse Oorlog (1675–1679) gehelp om die Deense vloot te versterk en het 'n belangrike rol gespeel in die stryd teen die Sweedse vloot. Tromp se tyd in die Deense vloot het sy reputasie as 'n bekwame en dapper vlootbevelvoerder verder versterk, en hy het bygedra tot verskeie Deense oorwinnings tydens hierdie konflik.

Op 6 Februarie 1679 word Cornelis Tromp as luitenant-admiraal-generaal van die Republiek aangestel. Hy sou sy posisie egter nie so geniet nie: hy het meer van 'n las as 'n steun vir Willem III geword en hy sou nooit weer 'n vloot aanvoer nie. In April 1684 word hy as opperbevelhebber opgevolg deur Cornelis Evertsen die Jongste.

Cornelis Tromp is op 29 Mei 1691 in Amsterdam oorlede en is in Delft begrawe. Hy was getroud met 'n vermoënd weduwee, Margaretha van Raephorst, en hul privaat landgoed staan ​​as Trompenburgh bekend.

## Bibliografie 
*Prud'homme van Reine, R. (2001). Schittering en schandaal (in Nederlands). Amsterdam: De Arbeiderspers. .

## Eksterne skakels
Vlamkoek

**Vlamkoek** (Frans: **tarte flambée**, Elsasser Duits: **Flammekueche**, Duits: **Flammkuchen** of **Flammenkuchen**) is een van die bekendste gastronomiese spesialiteite van die Elsas in die ooste van Frankryk, en die naburige Palts en Baden in Duitsland.

Volgens legende is die dis geskep deur Elsas boere wat die gebruik gehad het om een keer per week brood te bak. 'n Vlamkoek is dan gebruik om die hitte van die bakoond te toets en die ergste hitte van die oond te laat verminder. Wanneer die oond op sy warmste was is die oond ideaal vir die bak van vlamkoek. Die kole word eenkant geskuif en die koek is in die middel van die oond geplaas waar dit in die intense hitte vir 12 tot 15 minute gebak word. As die brood te gou donker geword het moes daar gewag word met die insteek van brood in die oond totdat dit effens afgekoel het. As dit 'n langer baktyd benodig moes die oond warmer gemaak word. Die korsie wat gevorm word tydens die bak van die vlamkoek word byna deur die vlamme gebrand. Die naam vlamkoek kom dan ook van die bakmetode.

Die dis word gemaak van 'n dun brooddeeg wat uitgerol word om 'n sirkel of reghoek te vorm. Dit word bedek met crème fraîche, uie en spek. Dit lyk ongeveer soos 'n dun pizza wanneer dit gereed is. In sommige dele van Elsas word die crème fraîche vervang met *fromage blanc*, of half *fromage blanc* en half crème fraîche.

Soortgelyke koeke uit uitgerolde swartbrooddeeg kom in verskeie ander streke voor. In die ooste van Württemberg word dit as *Hitzkuchen* met aartappelpuree, Grieben en uieringe bedek. In Hohenlohe en Franken word die koek as *Blootz* of *Blaatz* aangedui. Daar word ook soet *Blechkuchen* soos *Zwetschgenblootz* gemaak. In dele van Hessen word soortgelyke koeke *Ploatz* of *Bloads* genoem. In Oberswabe heet gedekte dun ronde plat koeke *Dinnete*. Op die Fildern word die koeke kleiner en langer en word dit  Deie genoem.

Vroeër is vlamkoek op bakdag met sop vir middagete geëet. Vandag word dit per geleentheid as plaaslike spesialiteit by dorpsgeeste geëet. Elsas vlamkoek word in die gastronomiebedryf op houtborde voorgesit. Gevriesde vlamkoeke kan reeds vir 'n aantal jare in supermarkte gekoop word, insluitende 'n soet variasie met appelskyfies, kaneel en suiker.  Alle variëteite word oondwarm met die hand geëet. As 'n mens vlamkoek in 'n restaurant bestel hou die kelner gewoonlik aan om vlamkoeke te bring totdat 'n mens aandui dat jy nou genoeg gehad het.

## Eksterne skakels 
*  'n Flammekueche resep op die Wikimedia Kookboek
Fromage blanc

**Fromage blanc** (letterlik in Afrikaans: 'witkaas'), **Fromage frais** (letterlik in Afrikaans: 'vars kaas') of  ***Bibeleskaas*** in Elsas is 'n suiwelproduk met oorsprong in Frankryk en België. In Wallonië word dit dikwels *maquée* genoem.

Die vervaardiging daarvan is soortgelyk aan die van kaas. Die proses begin deur stremsel by  koeimelk te voeg wat dit laat dik word. Daarna, anders as by ander kase, word die dikmelk nie blootgestel aan laktiese fermentasie nie. Dit word verhoed deur die dikmelk af te koel tot 4°C. Die kaas wat verkry word, word geklop en deur 'n *lisseuse* gestuur om dit smeebaar te maak en residuele proteïnmassas op te breek. 'n Tekstuur soortgelyk aan jogurt word verkry.

Die persentasie vet kan gevarieer word deur die hoeveelheid room wat bygevoeg word: 0%, 20% of 40%. 'Fromage blanc' met 0% vet bevat meer as 85% water.

'Fromage blanc' word in talle soet en soutdisse, byvoorbeeld saam met aartappels of in kaaskoek, gebruik. Dit word dikwels saam met vrugte en 'n bietjie suiker voorgesit as 'n ligte nagereg. Dit word ook soms in die plek van crème fraîche op vlamkoek gebruik.

'Fromage blanc' is maklik verteerbaar en verskaf nie dieselfde probleme as die vertering van melk nie, aangesien dit blootgestel is aan fermentasie. Dit is daarom 'n goeie bron van kalsium en proteïene. Aangesien 'fromage blanc' net vir 'n kort tydjie dikgemaak word, kom slegs weglaatbare klein hoeveelhede laktose in die produk voor en kan mense wat laktose-onverdraagsaam is, dit wel gebruik.
1. FC Kaiserslautern

duimnael| Die Fritz-Walterstadion

**1. FC Kaiserslautern** is 'n Duitse sokkerklub uit die stad Kaiserslautern. Kaiserslautern speel in die Fritz Walterstadion, vernoem na die aanvoerder van die Duitse nasionale span wat in 1954 die wêreldbeker gewen het.

Kaiserslautern is op 2 Junie 1900 gestig as *FC 1900 Kaiserslautern*. Die klub was 'n samesmelting tussen *Germania 1896* en *Fußballgesellschaft 1899*. Die klub was van die begin af 'n lid van die Bundesliga en is in 1996 die eerste keer gerelegeer, alhoewel die span in daardie jaar die DFB-Pokal (die Duitse uitklopbeker) gewen het.

## Erelys 
**Duitse sokkerkampioen**
: 1951, 1953, 1991, 1998
**DFB-Pokal**
: 1990, 1996

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Fortuna Düsseldorf

[duimnael|regs|Die *LTU-Arena*, [Düsseldorf]]

**Fortuna Düsseldorf** is 'n sokkerklub uit die stad Düsseldorf in Duitsland. Die klub speel sy tuiswedstryde in die *LTU-Arena* met plek vir 51 500 toeskouers. Van 1972 tot 2001 het  Fortuna in die *Rheinstadion* gespeel. Die klub het ontstaan uit 'n reeks samesmeltings tussen bestaande Düsseldorfse klubs tussen 1913 en 1919.  In 1979 het Fortuna die eindstryd van die Europese beker II gehaal, maar na ekstra tyd teen FC Barcelona verloor.

## Erelys 
**Duitse sokkerkampioen**
: 1933
**DFB-Pokal**
: 1979, 1980

1979 Endspiel im Europapokal der Pokalsieger

3:4 n.V gegen Fc Barcelona

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
FC Energie Cottbus

regs|duimnael|Stadion der Freundschaft

**FC Energie Cottbus** is 'n sokkerklub uit Cottbus in die deelstaat Brandenburg in Duitsland. Die klub is een van die baie min voormalige Oos-Duitse klubs wat sy beste prestasies behaal ná die hereniging van Wes- en Oos-Duitsland. 

Die klub se "stamvader" is *FV Grube Marga* wat op 19 Januarie 1919 gestig is. In 1924 is die klub herdoop as *SV Sturm Grube Marga*. Tussen 1941 en 1943 het die klub op die hoogste vlak in die Gauliga Berlyn-Brandenburg meegeding.

Na die ontbinding van die klub deur die Geallieerdes is 'n opvolgerklub, SG Marga, in 1946 gestig. In 1948 is die klub herdoop na *BSG Franz Mehring Marga* en in 1950 na *BSG Aktivist Brieske-Ost*. In Oktober 1954 is die eerstespan deur die Oos-Duitse sokkeradministrasie oorgeplaas na die nuwe klub *SC Aktivist Brieske-Senftenberg*. In 1963 het die sokkeradminisasie weer besluit om die spelers oor te plaas, hierdie keer na *SC Energie Cottbus*. Die sokkerafdeling van die klub het op 31 Januarie 1966 onafhanklik geword as *BSG von Bodo Krautz*, maar die klub is kort daarna herdoop na *BSG Energie Cottbus*.

Voor die Duitse hereniging het Energie in die DDR-Oberliga gespeel. Na die hereniging het die klub die huidige naam aangeneem en is dit in die Regionalliga ingedeel. In 1997 promoveer Energie na die Bundesliga 2. Verder haal Energie in dieselfde jaar verrassend die eindstryd van die Duitse beker (DFB-Pokal). In 2000 het Energie vriend en vyand verras deur promosie na die Bundesliga te kry en het daar bly meeding tot die heelwat later as verwagte relegasie in 2003.

In die 2006/2007-seisoen het Energie weer, teen alle verwagtings in, na die Bundesliga teruggekeer. 

## Onlangse ligaposisionering 
## Eksterne skakels 
* Amptelike klubwerf
* The Abseits Guide to German Soccer
SC Rooiwit Oberhausen

**Rooiwit Oberhausen** is 'n sokkerklub uit die Duitse stad Oberhausen. In 1904 smelt *Emschertaler SV* en *Oberhausener TV 1873* saam om *Oberhausener SV* te vorm. Die nuwe klub smelt op sy beurt saam met *Viktoria Styrum BV* om so *SpVgg 1904 Oberhausen-Styrum* te vorm. Binne 6 maande verlaat 'n aantal spelers die klub om *1. FC Mülheim-Styrum* te vorm en in 1934 word die huidige naam aangeneem.

In die 1968/69-seisoen het die span die Regionalliga Wes gewen en is sodoende na die Bundesliga gepromoveer waar die span vier seisoene deurgebring het. Drie spelers het al die Duitse nasionale span gehaal terwyl hulle vir Oberhausen gespeel het.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
1. FC Keulen

200px|regs|duimnael|Die RheinEnergieStadion

**1. FC Keulen** is 'n Duitse sportklub uit Keulen wat op 13 Februarie 1948 ontstaan het deur 'n samesmelting tussen *Kölner BC 01* en *SpVgg Sülz 07*.

FC Keulen was een van die 16 klubs wat aan die eerste Bundesligaseisoen deelgeneem het en was ook die eerste Bundesligakampioen. In die 1977/78-seisoen het die span die sogenaamde “dubbel” gewen, maar in die jare '80 het die klub geleidelik agteruit begin boer. In 1999 is FC Keulen vir die eerste keer na die Bundesliga 2 gerelegeer.

FC Keulen speel sy tuiswedstryde op die *RheinEnergieStadion*, vroeër bekend as die *Müngersdorf Stadion*.

## Erelys 
**Duitse sokkerkampioen**
: 1962, 1964, 1978
**DFB-Pokal**
: 1968, 1977, 1978, 1983

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer